Més d’un centenar de docents reflexionen al Paranimf de l’UJI sobre els reptes de la docència en el món digital en l’Escola d’Estiu Carme Miquel



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/7/1q/escol-estiu-carme-miquel/&url=/com/noticies/2021/7/1q/escol-estiu-carme-miquel/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/7/1q/escol-estiu-carme-miquel/&url=/com/noticies/2021/7/1q/escol-estiu-carme-miquel/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/7/1q/escol-estiu-carme-miquel/&url=/com/noticies/2021/7/1q/escol-estiu-carme-miquel/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/7/1q/escol-estiu-carme-miquel/&url=/com/noticies/2021/7/1q/escol-estiu-carme-miquel/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Més d’un centenar de docents reflexionen al Paranimf de l’UJI sobre els reptes de la docència en el món digital en l’Escola d’Estiu Carme Miquel

07/07/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge escol-estiu-carme-miquel Inauguracio\_Escola\_Estiu\_GV\_21DLL32
Diapositiva actual

Recurs d'imatge escol-estiu-carme-miquel Inauguracio\_Escola\_Estiu\_GV\_21DLL35

Recurs d'imatge escol-estiu-carme-miquel Inauguracio\_Escola\_Estiu\_GV\_21DLL25

Recurs d'imatge escol-estiu-carme-miquel Inauguracio\_Escola\_Estiu\_GV\_21DLL47

* [![ escol-estiu-carme-miquel Inauguracio_Escola_Estiu_GV_21DLL32](/com/noticies/2021/7/1q/escol-estiu-carme-miquel/Inauguracio_Escola_Estiu_GV_21DLL32.jpg)](#)
* [![ escol-estiu-carme-miquel Inauguracio_Escola_Estiu_GV_21DLL35](/com/noticies/2021/7/1q/escol-estiu-carme-miquel/Inauguracio_Escola_Estiu_GV_21DLL35.jpg)](#)
* [![ escol-estiu-carme-miquel Inauguracio_Escola_Estiu_GV_21DLL25](/com/noticies/2021/7/1q/escol-estiu-carme-miquel/Inauguracio_Escola_Estiu_GV_21DLL25.jpg)](#)
* [![ escol-estiu-carme-miquel Inauguracio_Escola_Estiu_GV_21DLL47](/com/noticies/2021/7/1q/escol-estiu-carme-miquel/Inauguracio_Escola_Estiu_GV_21DLL47.jpg)](#)

La Conselleria d’Educació, Cultura i Esport, en el marc de les activitats de formació del professorat, ha inaugurat avui la segona edició de l’Escola d’Estiu Carme Miquel al Paranimf de la Universitat Jaume I.

Al llarg de quatre dies, el 6 i 7 de juliol a l’UJI i el 8 i 9 de juliol al campus de la Universitat Politècnica de València (UPV) de Gandia, destacades figures internacionals i del sistema educatiu valencià i de la resta de l’Estat reflexionaran sobre dos grans eixos: la tasca docent en un món digital i el centenari del naixement del filòsof brasiler Paulo Freire. Cal destacar que les inscripcions han superat les 100 places que s’han oferit en cadascuna de les dues seus.

En la inauguració, la directora general d’Innovació Educativa i Ordenació, Margarida Castellano,  ha assenyalat d’aquesta segona edició que «l’Escola d’Estiu Carme Miquel es consolida com un espai on repensar l’educació per tal de donar respostes als reptes de futur que ha d’afrontar el nostre sistema educatiu en l’actual context social».

«Ens interessa, sobretot, reflexionar com és la tasca docent al segle XXI: quins canvis ha propiciat la pandèmia, quina és la preparació que podem donar al nostre alumnat per a viure en un món que no serà ni com el que hem viscut nosaltres ni com el que estem vivint actualment, i també com hauria adaptat Freire la seua pedagogia de l’oprimit a la situació actual», ha explicat Margarida Castellano.

Des de l’UJI, que col·labora en l’organització de l’Escola d’Estiu de Castelló de la Plana, la vicerectora d’Estudis i Docència, Isabel García Izquierdo, ha subratllat que les tecnologies digitals «ens obrin nous escenaris i noves possibilitats formatives, com s’ha posat de manifest durant aquest temps de pandèmia. En aquest sentit, la Universitat Jaume I s’ha caracteritzat des dels seus inicis per ser capdavantera en l’ús de les noves tecnologies, incorporant-les a les aules del nostre campus, i digitalitzant molts dels seus processos administratius. Però, si bé tindre recursos i infraestructures tecnològiques resulta bàsic, encara ho és més disposar d’adequades competències digitals».

**Les jornades es poden seguir per Internet tant en directe com a la carta**

Tant l’Escola d’Estiu de Castelló de la Plana com la de Gandia es poden seguir en directe per Internet a través del Canal GVA (<http://canal.gva.es/>). A més, també hi haurà traducció en directe i les ponències i els debats quedaran enregistrats per a poder visionar-los a la carta en el repositori de materials audiovisuals del web del Servei d’Innovació i Qualitat Educativa ([https://ceice.gva.es/va/web/innovacion-calidad/materiales-audiovisuales)](https://ceice.gva.es/va/web/innovacion-calidad/materiales-audiovisuales).

En el programa de l’Escola d’Estiu de Castelló de la Plana destaca la ponència del dimecres 7 de juliol (9 hores) sobre «Educació i competència digital des d’una perspectiva crítica», que impartirà la doctora Luci Pangrazio, de la Deaking University d’Austràlia, moderada per la professora de l’UJI Dora Sales. Pangrazio és un referent mundial en la investigació de la «dataficació», l’alfabetització digital i les cultures digitals. Treballa amb totes les parts implicades, incloent-hi joves, alumnat, mestres i famílies, i utilitza l’etnografia digital, el disseny participatiu i els mètodes digitals per a investigar pràctiques digitals en context.

En la jornada d'avui, el Paranimf de l’UJI ha acollit múltiples tallers i activitats, en les quals han participat els docents de la universitat pública de Castelló M. Ángeles Llopis, Julio Pacheco, Virginia Viñoles i Gracia Valdeolivas, i una taula de debat sobre pràctiques pedagògiques emergents amb tecnologies digitals en aules de centres educatius castellonencs d’infantil, primària i secundària, moderada pel professor de l’UJI Francesc Esteve.

En la jornada de demà, a més de la conferència de la doctora Luci Pangrazio, se celebrarà un col·loqui sobre tecnologies digitals i compromís social en què participen docents de tot l’Estat, sota la moderació de la professora de l’UJI Lucía Sánchez-Tarazaga.

**L’Escola d’Estiu Carme Miquel estrena web**

L’Escola d’Estiu Carme Miquel acaba d’estrenar un portal web (<https://portal.edu.gva.es/escoladestiucarmemiquel/>) en el qual està disponible tota la informació d’aquesta segona edició amb doble seu a Castelló de la Plana i Gandia, així com la primera edició celebrada en 2020.

El portal web també permet fer un recorregut virtual per l’exposició «Repensar l’escola: les Escoles d’Estiu al País Valencià», una mostra que repassa els 45 anys d’història de les Escoles d’Estiu del País Valencià i els Moviments de Renovació Pedagògica (MRP) i que actualment es pot visitar al campus de la UPV de Gandia fins al pròxim 19 de juliol.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00